stanford-oval/wikipedia huggingface dataset:
פנבילי
גאוגרפיה

שטחה של העירייה מושפע מהפארק הטבעי הבין-אזורי של סאסו סימון וסימונצ'לו והוא חלק מקהילת ההרים אלטה ולמרצ'יה. פנבילי היא העירייה השנייה בגובהה במחוז רימיני, אחרי מונטקופיולו (אנ'), והעירייה השנייה הדרומית ביותר במחוז אמיליה-רומאניה, אחרי קסטדלצ'י (אנ').
היסטוריה

על פי ממצאים ארכאולוגיים, בני האדם הראשונים החלו להתיישב באזור פנבילי בתקופות האטרוסקים והרומאים. במהלך הפשיטות הברבריות של אמצע האלף הראשון לספירה, שתי הפסגות שעליהן ניצבת הבירה (הנקראים כיום "רוקיונה" ו"רופה"), שימשו מקלט לאוכלוסיות שהתיישבו בסביבה ולאורך נהר המרצ'יה (אנ'). כך נוצרו הקהילות של "פנה" ו"בילי"; על פי חוקרי טופונימיה, השם הראשון נובע מהמילה הלטינית "פינה" (פסגה/קצה), והשני מ"ביליה" (ראשי עצים), והם מתייחסים למבנה אופייני של שתי גבעות. קהילת פנה התפתחה ככפר, בעוד קהילת בילי הייתה מעוז של מלטסטה (אנ'); הוא מוזכר כבר בשנת 962, כאשר הקיסר אוטו הגדול העניק אותו כמחנה לרוזני קרפגנה (אנ').
עד ל-15 באוגוסט 2009, פנבילי הייתה משויכת למחוז מארקה (נפת פזארו אה אורבינו) ממנו היא התנתקה, יחד עם עוד שש רשויות מקומיות נוספות מאזור אלטה ולמרצ'יה, בעקבות יישום תוצאת משאל עם שנערך ב-17 וב-18 בדצמבר 2006.
ב-20 במאי 2010 הצטרפה פנבילי הצטרף למועדון התיירות האיטלקי Bandiera arancione (אנ').
במחצית הראשונה של פברואר 2012 אזור העירייה היה אחד המושפעים ביותר מירידת שלגים חריגה, שהגיעו אפילו לגובה של 3 מטרים במרכז העיירה.
הערות שוליים

↑  "Pennabilli nell'Enciclopedia Treccani". www.treccani.it (באיטלקית). נבדק ב-2021-08-10.
↑  "Pennabilli | Sapere.it". www.sapere.it (באיטלקית). נבדק ב-2021-08-10.
| --- | --- |
בקרת זהויות :  NLI: 987007552700005171  GND: 4461373-8  LCCN: n82164430  VIAF: 133720076   WorldCat (עם VIAF): 133720076
פויזן אייבי

| --- | --- |

פויזן אייבי, כפי שהופיעה על עטיפת החוברת Harley Quinn and Poison Ivy #1 מנובמבר 2019, אמנות מאת ג'יי אנקלטו.
 סוג:  נבל-על
 הוצאה לאור:  DC קומיקס
 הופעה ראשונה:  תור הכסף של הקומיקס: Batman #181 (יוני 1966) לאחר פלאשפוינט: Birds of Prey Vol.3 #1 (נובמבר 2011)
 יוצרים:  רוברט קניגר שלדון מולדוף
 גילום הדמות:  אומה תורמן, לייק בל, ברידג'ט רגן, פייטון ליסט (1986), קלייר פולי, Maggie Geha, Therese McLaughlin 
 מידע
 שם אמיתי:  פמלה ליליאן אייזלי
 כינויים:  רד, פאמי, אייבי,אייב
 סטטוס:  פעיל
 מקצוע:  בוטנאי, טרוריסט, טוקסיקולוג, ביוכימאי, נבל-על, רוצח
 כוחות:  יכולת לשלוט בעולם הצומח, יצירת רעלנים צמחיים, חסינות לרעלים, וירוסים ושליטה על אנשים על ידי נשיקה (ולפעמים אף לגרום למוות).
 חברה בקבוצה:  הירוק ציפורי הטרף (חברת גיבוי) הסירנות של גות'אם  שותפה של הארלי קווין
 חברה לשעבר בקבוצה:  יחידת המתאבדים כנופיית אי-צדק החברה הסודית של נבלי-העל מעבדות סטאר 
 אזרחות:  ארצות הברית 
 מקום מגורים:  גות'אם סיטי 
 דמויות קשורות
 אויבים:  באטמן 
 
פויזן אייבי (באנגלית: Poison Ivy, "קיסוס רעיל") היא דמות בדיונית של נבלת-על המופיעה בחוברות הקומיקס באטמן ביקום DC קומיקס. הדמות הופיעה לראשונה בתור הכסף של הקומיקס בחוברת Batman #181 מיוני 1966 והיא נוצרה על ידי רוברט קניגר ושלדון מולדוף.
פויזן אייבי היא האלטר אגו של דוקטור פמלה ליליאן אייזלי, אקו-טרוריסטית האובססיבית לצמחים, בוטניקה וסביבתנות. היא משתמשת ברעלנים המופקים מצמחים ובפרומונים לשליטת מחשבות לפעילותה הפושעת, שנועדה להגן על הסביבה הטבעית. נבלת-העל הארלי קווין היא שותפתה לפשע ברוב המקרים. הארלי קווין וקאטוומן נחשבות לחברותיה האנושיות היחידות. יוצר הדמות רוברט קניגר ביסס את דמותה על דוגמנית העבר בטי פייג'.
הדומיננטיות של פויזן אייבי בקומיקס גדלה עם התפתחותו של הפמיניזם, שדרשה נוכחות עוצמתית יותר של דמויות נשיות בחוברות הקומיקס. היא שימשה כאנטגוניסטית מחליפה לקאטוומן, כאשר זו האחרונה הפכה לדמות סימפתית וקרובה למטרתו של באטמן ונוצר הצורך למצוא דמות שתהיה נגדית לאביר האפל.
דמותה של פויזן אייבי מדורגת במקום 64 ברשימת מאה נבלי-העל הגדולים של כל הזמנים, לפי אתר IGN. את דמותה גילמה בסרט הלייב אקשן "באטמן ורובין" השחקנית אומה תורמן. בסדרת הלייב אקשן "גות'האם" גילמו את דמותה השחקניות קלייר פולי, מגי גהא ופייטון ליסט.
מערכות יחסים > באטמן

אף על פי שאייבי נחשבת כאחת מהאויבים הגדולים ביותר של באטמן, היו לא מעט אירועים בהם פעלו השניים יחד למען מטרות משותפות, דבר שגרם לשניים להתקרב לעיתים קרובות כקרבה אינטימית.
כבר בהופעתה הראשונה של אייבי היה מתח מיני בין השניים- בקומיקס Batman #161, אייבי הייתה מבוססת כמי שיש לה משיכה לבאטמן, מנסה לשכנע את באטמן להצטרף לצדה ויוצרת שיקויי אהבה ומנצלת אותו.
בתחילה, ההתאהבות של אייבי בבאטמן הייתה חד צדדית; סיפורים מאוחרים יותר הציגו את הרגשת החיבה כהדדית יותר אך הופרעה על ידי רתיעה מצד באטמן; סדרת הקומיקסים "באטמן: אבירי גות'אם" הוא דוגמה לכך, היות שמתואר כי באטמן עוזר לאייבי לחזור לשגרתה הנורמלית, דבר שתרם למתח בין השניים.
מערכות יחסים > הארלי קווין

מאז ומעולם הארלי ואייבי היו מתוארות כחברות קרובות במיוחד, בניגוד לרוב צוותי הנבלים, השותפות שלהן הייתה מבוססת על חברות אמיתית וכבוד הדדי. אייבי תמיד נחלצה לעזור להארלי בכל הקשור למערכת היחסים בינה לבין הג'וקר, ורוצה בכנות להציל את הארלי ממערכת היחסים הפוגעת הלא בריאה שלה איתו. בעייני אייבי, הארלי נחשבת לאדם היחיד בעולם שיכול להבין אותה ולעזור לה להפוך למי שהיא חולמת להיות.
אחת השאלות היותר נפוצות בעולם הקומיקס של DC היא המערכת היחסים הלא מובנת בין השתיים, ישנם אירועים בהם הן חולקות יחד דירה, משתפות פעולה יחד ואפילו מתנשקות. עד היום מערכת היחסים בין השתיים נחשבת כאחת הגדולות ומהנאהבות ביותר מבחינת המעריצים של DC.
ביוני 2015, נחשפה פוייזן אייבי כביסקסואלית על ידי סופרי סדרות הארלי קווין ג'ימי פלמיוטי ואמנדה קונר, וקבעה כי היא נמצאת במערכת יחסים רומנטית עם הארלי "ללא קנאה של מונוגמיה". בחוברת מספר 8 של סדרת הסולו של הארלי קווין, הארלי יצאה לחופשה עם אייבי למושבה נודיסטית בה ניסתה לשכנע את אייבי לעבור לגור איתה, אך בעוד אייבי הודתה שהיא אוהבת את הארלי יותר מכל אדם אחר על פני כדור הארץ ותשמח לבלות כמה שיותר זמן איתה, היא כרגע מקדישה את זמנה יותר להצלת הסביבה.
השתיים יחד עם קאטוומן לוקחות חלק בסדרת קומיקסים מצליחה הנקראת "הסירנות של גות'אם סיטי" אשר מתאר את חבורתן של שלושתן ועל בריתן המשותפת, כדי לפעול יחד למען אויביהן המשותפים.
אזכורים במדיות נוספות > סדרות טלוויזיה

הופעתה הראשונה של פויזן אייבי בטלוויזיה הייתה בסדרה המצוירת באטמן: איש העטלף של שנת 1992, כשלאחר מכן היא הופיעה כנבלית של באטמן בכמה פרקים בסדרת ההמשך "ההרפתקאות החדשות של באטמן". בנוסף, דמותה הופיעה ב"ליגת הצדק (סדרת אנימציה)", וכן במספר פרקים בודדים של סדרות האנימציה "הבאטמן", "באטמן: האמיצים והנועזים", "כוח הטיטאנים", "ליגת הצדק - הדור הבא" ו"ליגת הצדק בפעולה".
בהמשך, אייבי הופיעה כאחת מהדמויות המרכזיות בסדרת הילדים המצוירת DC Super Hero Girls בדיבובה של השחקנית טרה סטרונג. ב-2019 עלתה סדרת אנימציה בשם "הארלי קווין", בה כיכבה בתפקיד ראשי כבת הזוג של הארלי. דמותה מופיעה בסדרת הלייב אקשן "גות'האם", כאשר קלייר פולי מגלמת את דמותה הצעירה בעונות הראשונה והשנייה, מגי גהא את דמותה בשנות ה-20 לחייה בעונות השלישית ועד לחציה הראשון של עונה רביעית ופייטון ליסט את אייבי הבוגרת מחציה השני של עונה רביעית ועד לעונה החמישית והאחרונה. בסדרה היא נקראה בשם אייבי "פמלה" פפר ומתוארת כבתו של הפושע הזוטר מריו פפר שהיה אחראי למותם של בני הזוג ויין. ליסט שבה לדובב את דמותה בסרט האנימציה "באטמן: האש". בסדרה "באטווילס" את אייבי מדבבת קיילי סניידר כשהיא מוצגת עם שיער אדמוני בעל קצוות צבועים בירוק ועושה מעשי טרור עם צמחים.
אזכורים במדיות נוספות > סרטים

פויזן אייבי הייתה הנבל המרכזי בסרט הלייב אקשן "באטמן ורובין" בשנת 1997 בגילומה של אומה תורמן. בנוסף, היא מוצגת כאחת הנבלות המרכזיות ב"סרט לגו באטמן" של שנת 2017 וכן בסרטי האנימציה "באטמן והארלי קווין" ו"גות'אם באור העששית" כגרסה מהתקופה הוויקטוריאנית ובדיבובה של טרה סטרונג. היא הופיעה בהופעת קמע בסרט האנימציה "באטמן: מתקפה על ארקהם", המבוסס על יקום משחקי המחשב "באטמן: ארקהם". בסרט "באטמן: סופה של גות'הם" היא מוצגת כשדה בשנות ה-20 של המאה ה-20 שהיא בת של שד שראס אל גול זימן אותה, וכן היא האחראית ליצירתו של דו-פרצוף בסרט זה כאשר היא הדביקה אותו ברעל שהפך את מחצית הגוף שלו לשד.
הערות שוליים

↑  Top 100 Comic Book Villains of All Time: #64 - Poison Ivy
כוס החורבות

| כּוֹס הֶחֳרָבוֹת |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: דורסי לילה
תת־סדרה:: תרופודה
משפחה:: ינשופיים
סוג:: כוס
מין:: כּוֹס הָחֳרָבוֹת
שם מדעי
 Athene noctua ‏סקופולי, 1769
תחום תפוצה


כוס חרבות על סלע
Athene noctua vidalii
כּוֹס הֶחֳרָבוֹת, (שם מדעי: Athene noctua), מין בסוג כוֹס שבמשפחת הינשופיים.
כוס החורבות הוא דורס לילה קטן – אורכו עד 22 ס"מ, השכיח ברחבי ישראל. צבע הנוצות: חום כהה מוכתם בלבן, הבטן בהירה מוכתמת בחום. הרגליים מכוסות בניצוי עדין ("גרביים"). פרצופו שטוח, עיניו גדולות ומבהיקות בצהוב.
נפוץ בכ-84 מדינות באזור הפלארקטי ובצפון מזרח האזור האפרוטרופי. בישראל חיים תת-המינים A. n. indigena,‏ A. n. glaux ו־A. n. saharae (יש המזהים תת-מין זה עם הקאת) המופיעה במקרא.
מקום החיות האופייני של כוס החורבות הוא נופים יבשתיים פתוחים, יערות דלילים, פרדסים, כרי מרעה ושטחים מעובדים, נופי טרשים, ערבות, מדבריות ומצוקים. יבחרו לעיתים יישובים כפריים ועליות גג.
הכוס הוא עוף טריטוריאלי החי בזוגות. על פי רוב קיים מקום דגירה קבוע. הטריטוריה משתרעת על מאות דונמים. הוא פעיל במיוחד בשעות בין הערביים ובחשכה.
הדגירה על הביצים מתרחשת באביב למשך כ-27 ימים לערך, גודל התטולה הוא 3–5 ביצים לבנות כמעט עגולות, עד 2 דגירות בשנה. במלאת לגוזלים חודש ימים הם מסוגלים לעזוב את הקן. בשעה שהנקבה דוגרת, הזכר מאכיל אותה ואת הגוזלים. אורך החיים עד 17 שנים.
הדורס ניזון בקיץ בעיקר מחרקים גדולים – חיפושיות, עשים, חגבים, אך גם מזוחלים ומצפרדעים. בחורף הוא כולל בתפריטו גם יונקים קטנים, עכברים וכן עופות קטנים.
בימים עברו סימלו בני משפחת הינשופיים את החוכמה בקרב בעלי החיים. אחד מהמיתוסים של יוון העתיקה הוא שהאלה אתנה השתמשה בדורס הקטן כשליח לשאר האלים (ראו: הינשוף של אתנה).
העוף היה מקנן באקרופוליס באתונה, והוזכר במסורות כעוף שקיבל את אישור האלה לקנן באתר הקדוש.
אזכורים בתנ"ך

”וְאֶת הַכּוֹס וְאֶת הַשָּׁלָךְ וְאֶת הַיַּנְשׁוּף.” (ויקרא, י"א, י"ז)
”אֶת הַכּוֹס וְאֶת הַיַּנְשׁוּף וְהַתִּנְשָׁמֶת.” (דברים, י"ד, ט"ז)
”דָּמִיתִי לִקְאַת מִדְבָּר, הָיִיתִי כְּכוֹס חֳרָבוֹת.” (תהלים, ק"ב, ז')
הערות שוליים

↑  כּוֹס הֶחֳרָבוֹת באתר הרשימה האדומה של IUCN
| --- | --- |
בקרת זהויות :  NLI: 987007566157805171  BnF: cb124919163 (data)  GND: 4205457-6  LCCN: sh97004318  NKC: ph487826
בית סדאם

| --- | --- |

 סוגה:  דוקו-דרמה 
 בימוי:  ג'ים או'הנלון, אלכס הולמס 
 שחקנים:  יגאל נאור (סדאם חוסיין)  Saïd Amadis (Adnan Khayr Allah)  אורי גבריאל (עלי חסן אל-מג'יד)  אמבר רוז ריווה (Hala Hussain)  מכרם ח'ורי (טארק עזיז)  Akbar Kurtha (Kamel Hana Gegeo)  Daniel Lundh (Saddam Kamel)  ואליד זועייתר  Shivaani Ghai (Rana Hussein)  Mounir Margoum (קוסאי חוסיין)  פיליפ ארדיטי (עודאי חוסיין)  שוהרה אע'דאשלו (סאג'דה טלפאח)  Agni Scott (Raghad Hussein)  עמר וואקד (חוסיין כמאל)  Christine Stephen-Daly (סמירה שבהנדר)  סעיד טמאורי (בארזאן אבראהים א-תיכריתי)  Jacqueline King (April Glaspie) 
 ארץ מקור:  הממלכה המאוחדת 
 מספר עונות:  1 
 מספר פרקים:  4 
 הפקה
 חברת הפקה:  BBC 
 הפצה:  נטפליקס, הולו, HBO Max 
 אורך פרק:  60 דק' 
 שידור
 רשת שידור:  BBC Two 
 תקופת שידור מקורית:  30 ביולי 2008 – 20 באוגוסט 2008 
 קישורים חיצוניים
 דף התוכנית ב-IMDb
 
בית סדאם (באנגלית: House of Saddam) היא מיני סדרת טלוויזיה בריטית, מסוגת דוקודרמה העוקבת אחר עלייתו ונפילתו של סדאם חוסיין. הסדרה הייתה קופרודוקציה בין תאגיד השידור הבריטי ה-BBC ורשת HBO מארצות הברית. הסדרה שודרה לראשונה בערוץ BBC Two (בבריטניה) בארבעה חלקים בין ה-30 ביולי ל-20 באוגוסט 2008. הסדרה מבוססת על ספר של אללה באשיר בעל אותו שם. בישראל שודרה הסדרה בלעדית בוידאו על פי דרישה של חברת HOT, החל ב-23 בספטמבר 2010.
בסדרה השתתפו מספר שחקנים ישראלים, בהם יגאל נאור בתפקיד סדאם חוסיין, מכרם חורי בתפקיד טארק עזיז, ששון גבאי ואורי גבריאל בתפקיד עלי חסן אל-מג'יד.
הסדרה הייתה מועמדת לארבעה פרסי אמי וזכתה באחד מהם, פרס השחקנית הטובה במיני סדרה. עבור שוהרה אע'דאשלו, שגילמה את סעידה, אשתו הראשונה של סדאם חוסיין. יוצרי הסדרה ערכו במשך שלוש שנים תחקיר מעמיק, שכלל שיחות עם אנשים רבים שהכירו את הרודן וחיו תחת שלטונו.
הסדרה מתארת את סדאם מעלייתו לשלטון ב-1979, דרך מלחמת איראן–עיראק, הפלישה העיראקית לכווית, מלחמת המפרץ, מלחמת עיראק ועד ללכידתו והוצאתו להורג ב-2006 באשמת פשעים נגד האנושות.
הערות שוליים

1 2 3  רותה קופפר, הם משלנו: הישראלים מככבים ב"בית סדאם", באתר הארץ, 13 בספטמבר 2010
↑  אמילי גרינצווייג‏, יש סדאם בבית, באתר וואלה, 25 באוגוסט 2010
מקס נודלמן

| --- | --- |

 לידה:  קישינב, ברית המועצות ברית המועצות
 מדינה:  ישראל ישראל
 כינוי:  מקס
 השכלה:  אוניברסיטת חיפה  האוניברסיטה העברית בירושלים 
 השתייכות:   צבא הגנה לישראל
 דרגה:    אלוף-משנה
 תפקידים בשירות
 מפקד סמו"ר  קצין הנדסה של אוגדת עזה  ראש ענף הנדסה במל"י  מפקד גדוד 603  קצין הנדסה של פיקוד המרכז
 פעולות ומבצעים
   מלחמת לבנון השנייה  מבצע עופרת יצוקה  מבצע עמוד ענן  מבצע שובו אחים    מבצע צוק איתן
 
מקסים (מקס) נודלמן הוא קצין צה"ל בדרגת אלוף-משנה, שבתפקידו האחרון כיהן כסגן מפקד אוגדת איו"ש.
ביוגרפיה

נודלמן נולד בקישינב ועלה לישראל בגיל 11. התגייס להנדסה קרבית ועבר קורס מפקדים וקורס קצינים. שימש מפקד פלוגה בסמו"ר. בהמשך מונה לקצין הנדסה של אוגדת עזה. באוקטובר 2013 נפצע קשה במנהרה ליד עין השלושה: נודלמן נכנס למנהרה יחד עם כוח הנדסה ומטען רב עוצמה שהטמין החמאס פגע בו ובקצין נוסף. לאחר מכן מונה לראש ענף הנדסה במל"י. בהמשך פיקד על גדוד 603 בחטיבה 7 בין השנים 2015–2017. לאחר מכן כיהן כקצין הנדסה של פיקוד המרכז בדרגת אלוף-משנה.
בשנת 2020 מונה לסגן מפקד אוגדת איו"ש.
הערות שוליים

↑  לילך שובל, מרגש: הפצוע מהמנהרה מקבל פיקוד, באתר ישראל היום, ‏10 ביולי 2017
ערך זה הוא קצרמרבנושא קציני צה"ל. אתם מוזמנים לתרום לוויקיפדיה ו.
פרנק ולקר

| --- | --- |

פרנק ולקר ב-2022.
 לידה:  12 במרץ 1946 (בן 78) דנוור, קולורדו, ארצות הברית 
 מדינה:  ארצות הברית 
 תקופת הפעילות:  מ-1960
 מקום לימודים:  מכללת סנטה מוניקה 
 בן או בת זוג:  Kaitlyn Taccone (2 בינואר 1996–?) 
 http://www.frankwelker.net/
 פרופיל ב-IMDb
 
פרנק ולקר (באנגלית: Frank Welker; נולד ב-12 במרץ 1946 בדנוור, קולורדו) הוא מדבב אמריקאי. ולקר מדבב מגוון רחב של דמויות, בעלי חיים ויצורים בדיוניים בסדרות, סרטים, משחקי וידאו ועוד. בין השאר התפרסם בזכות קולו בתפקיד מגהטרון בסדרת ההנפשה "הרובוטריקים".
ולקר נכלל ברשימת 100 הכוכבים הרווחיים ביותר בכל הזמנים.
הקריירה כמדבב

לאחר שסיים לימודים בקליפורניה, ולקר החל להשתתף בפרסומות טלוויזיה. עוד בעת לימודיו הוא השתתף במחזות בית הספר ואף פתח במופע סטנד-אפ.
לפי ג'ון דימאג'יו ובילי ווסט, מדבבי הסדרה פיוצ'רמה, ולקר ידוע כ"אלוהי המדבבים" בזכות עבודתו הרבה, המקיפה כ-1,200 דיבובים שונים. בין ההפקות שלקח בהן חלק ניתן למנות את:
מחנה חלל (סרט)
אד אדד ואדי
איש משפחה
גודזילה: הסדרה
אלאדין
אנימניאקס
הלם סטטי
באטמן: האמיצים והנועזים
באטמן: איש העטלף
בובספוג מכנסמרובע
בית הספר לקיסר המתחיל
גארפילד
ג'וני בראבו
גרוויטי פולס
דרגון בול Z
הארווי בירדמן, עורך דין
הדרדסים
ההרפתקאות של בילי ומנדי
הזרבובים
הגרגולים
המסכה
המעבדה של דקסטר
הפנתר הורוד: סדרת האנימציה
הצ'יפמאנקס
הרובוטריקים
ג'ימי ניוטרון
הרקולס: סדרת האנימציה
חבובוטף
חוש-חש הבלש
היפה והחיה 2: חורף קסום
כח המחץ
לילו וסטיץ': הסדרה
מבוכים ודרקונים
מועדון החברים של מיקי מאוס
מייטי מקס
מכסחי השדים - האמיתיים
אגדות ברווזים
משפחת סילוני
הרפתקאות ג'וני קווסט
משפחת סימפסון
סאות' פארק
ספיידרמן וחבריו המדהימים
סקובי דו
עלילות טייני טון
פופו
פיוצ'רמה
פריקזויד
קיד וקאט
קים פוסיבול
קסם של הורים
קפטן אן
בלטו 2
קפטן פלאנט
ראגרטס
רובוט צ'יקן
שישיית כוח על
צעצוע של סיפור 4
מלחמת הכוכבים: התנגדות
רוקטיר
אנימניאקס
הילדים מארץ עוץ
סינדרלה 3: אהבת אמת
אטלנטיס: שובו של מיילו
בן המלך והעני
Saturday Morning All Star Hits!‏
אגדות ברווזים הסרט: אוצר המנורה האבודה
דיבוביו של ולקר אינם מסתכמים בדיבוב דמויות, אלא גם ביצירת אפקטים קוליים למגוון רחב של חיות ודמויות נוספות, כמו למשל דמותו של טוטורו בגרסה המדובבת לסרט האנימה "השכן הקסום שלי טוטורו"; אפקטים קוליים בסרטים "שודדי התיבה האבודה", הג'ונגל מת מצחוק", "היום השלישי", "הפלישה ממאדים", "סטארגייט", "אליס בארץ הפלאות", "האי של ד"ר מורו", "האחים סופר מריו", "נער הזהב", "אנקונדה", "הגרינץ'" ו"מין מסוכן", כמו גם סרטי האנימציה "מולאן", "אלאדין", "מלך האריות", "אוליבר וחבורתו", "פוקהונטס", "בת הים הקטנה", "בת הים הקטנה 2: השיבה לים", "באג לייף", "באז שנות אור ממפקדת הכוכב: ההרפתקה מתחילה", "101 דלמטים", "גן עדן לכלבים 2", "פליקס החתול: הסרט", סרטי סקובי דו וסרטי "המסע לעמק החלומות". בין היתר תרם את קולו לסרט "מורטל קומבט" בדמותו של שאו קאהן (ויצירת אפקטים קוליים לגוֹרוֹ), את קולו של השד מלבולג'יה בסרט "ספון" ואת קולותיהם של אבו וראג'ה ושל רולו הליצן בסרטים "שובו של ג'אפר", "אלאדין ומלך הגנבים" ו"הקטר הקטן" בהתאמה.
ולקר דיבב דמויות ממשחקי הווידאו "סטיץ': ניסוי 626", "באלדורז גייט" ו"ספור".
עבודתו ברובוטריקים

בשנות ה-80, ולקר דיבב רבות מהדמויות הנשנות של הסדרה הרובוטריקים: עשר דמויות שקרניקים (מגהטרון/גלבטרון, סאונד וייב, סקיי וורפ, ושש הקלטות לייזרביק, ראבאג', ראמבל, פרנזי, באזסו וראט-באט) ושלוש דמויות רובוטריקים (מיראז', טריילברייקר ווילי).
ולקר התבקש להיבחן לדמותו של מגהטרון בסרט הלייב אקשן "רובוטריקים", אולם בעיות בלוח הזמנים שלו מנעו ממנו השתתפות. אולם, ולקר דיבב במשחק המחשב שנעשה על הסרט, כמו גם פיטר קאלן (קולו של אופטימוס פריים). נוסף על כך, הוא מדבב את דמותו של סאונדווייב בסרטי ההמשך "רובוטריקים 2: הנקמה" ו"רובוטריקים 3". בסרט "רובוטריקים 4: עידן ההכחדה", ולקר שב לדבב את דמותו של גלבטרון. בסרט "רובוטריקים: האביר האחרון" הוא מדבב את דמותו של קנופי.
וולקר דיבב שתיים מדמויותיו הנודעות ביותר - מגהטרון וסאונד וייב - בסדרת האנימציה "רובוט צ'יקן". בשנת 2010 הוא חזר לדבב דמויות מהרובוטריקים, יחד עם פיטר קאלן, בסדרת האנימציה החדשה "רובוטריקים פריים".
תפקידים נוספים

מלבד הקריירה כמדבב, ולקר הופיע במספר תפקידים קולנועיים וטלוויזיוניים, ביניהם בסדרה "משפחת פרטרידג'" ובסרט "מלכוד 22", כמו גם בתוכניות אירוח שונות. ולקר הופיע בתפקיד מדבב בפרק בסדרת הטלוויזיה "סיימון וסיימון".
הערות שוליים

↑  All Time Top 100 Stars at the Box Office, באתר The Numbers
| פיוצ'רמה |
| --- | --- | --- |
| יוצר | מאט גריינינג |  |
| מדבבים | בילי וסט • קייטי סגל • ג'ון דימאג'יו • פיל למאר • פרנק ולקר • מוריס למארץ' • טרס מק'ניל |  |
| דמויות | פיליפ ג'יי פריי • טורנגה לילה • בנדר • פרופסור פארנסוורת' • דוקטור זוידברג • הרמס קונרד • איימי וונג • ניבלר • מאמ • קיף קרוקר |  |
| שונות | פיוצ'רמה קומיקס • משפט פיוצ'רמה • FOX • קומדי סנטרל |  |
| --- | --- |
בקרת זהויות :  NLI: 987007425222105171  PLWABN: 9811999467305606  BNE: XX5160283  BnF: cb142384837 (data)  GND: 1286271487  ISNI: 0000 0001 1885 8417  LCCN: no2003013718  MusicBrainz: 894472cb-61de-4394-94fd-74eb82b6db20  NTA: 333063228  VIAF: 17434781   WorldCat (עם VIAF): 17434781
דרך ארץ קדמה לתורה

"דרך ארץ קדמה לתורה", גרפיטי בירושלים
דרך ארץ קדמה לתורה הוא ביטוי שמשמעותו היא שחשיבותה של "דרך ארץ" (שהיא התנהגות במוסר המידות ובנימוס, או יישוב העולם, עיסוק ומסחר) קודמת והכרחית לפני חשיבות התורה. כיום המשמעות המקובלת הרווחת מייחסת ל"דרך ארץ" משמעות של נימוסים טובים, ושלא ניתן ללמד תורה ומצוות למי שאין בו דרך ארץ, או שאין שווי לתורה ולמצוות שמקיים בלא שיש לו דרך ארץ.
במקורו, הביטוי הוא פתגם חז"לי שבא לתאר את הקדימה הכרונולוגית של "דרך ארץ" למתן תורה.
פירוש הביטוי

משמעות הפתגם בדברי חז"ל היא כי "דרך ארץ" קדמה כרונולוגית למתן תורה, שכן התורה ניתנה לדור המדבר רק לאחר 26 דורות מבריאת העולם, ולפני כן התנהל העולם על פי "דרך ארץ". משמעות "דרך ארץ" בהקשר זה, כפי שעולה מדברי חז"ל אלו היא מוסר המידות והיושר, אולם יש שהתייחסו בזה גם לפרנסה, מלאכה ומסחר, ויש שציינו לשתי המשמעויות. יש המבארים את דברי חז"ל באופן שאינם רק תיאור כרונולוגי, אלא שהפתגם בא לומר כי הדורות הראשונים, כמו האבות, מחמת מעלתם ידעו לנהוג בדרך הישרה עוד טרם מתן תורה.
בפירוש הביטוי "דרך ארץ קדמה לתורה", רווח הפירוש לפיו יש העדפה או הקדמה – לפחות מבחינה מסוימת – של "דרך ארץ" על פני התורה, או ש"דרך ארץ" הרי הוא תנאי הכרחי לחשיבות התורה. גם בביטוי זה קיימים שני הפירושים לביאור "דרך ארץ", יש שפירשו זאת כמוסר המידות, ויש שפירשו זאת כמילוי צורכי הגוף ועיסוק על מנת להשׂתכר, שהוא נדרש כתנאי קיומי כדי שיהיה ניתן ללמוד תורה ולעבוד את ה', וכן ביישוב העולם בכלל.
לביטוי קיים ביאור חסידי מרבי צבי אלימלך שפירא מדינוב ובשם מחותנו רבי צבי הירש מזידיטשוב, לפיו "דרך ארץ" היא תפילה, שכן "תפִלה" בגימטריא "דרך ארץ" (515), והוא מבאר זאת על פי דעת רש"י שמתחילת זמן תפילה חל איסור עיסוק בעניינים אחרים עד התפילה, ואפילו לימוד תורה נאסר לפני התפילה. ביאור חסידי נוסף מרבי צדוק הכהן מלובלין מזהה את "דרך ארץ" עם יראת שמיים, ועל פיו הביטוי הוא על משקל "כל שיראתו קודמת לחכמתו – חכמתו מתקיימת".
יש שמצאו בביטוי "דרך ארץ קדמה לתורה" רמז למנהג אמירת פרקי אבות בשבתות שבין חג הפסח לחג השבועות, ובכלל לעבודת המידות במהלך ימי ספירת העומר, הקודמים לחג מתן תורה.
ראו גם

תורה עם דרך ארץ
מסכת דרך ארץ
טקס פרסי אנני ה-21

5 בנובמבר 1993
הסרט הטוב ביותר:

 תוכנית הטלוויזיה הטובה ביותר:
טקס פרסי אנני ה-21 (באנגלית: 21st Annie Awards) היה טקס פרסי אנני השני שהכיר בהישגי האנימציה בקולנוע ובטלוויזיה בכללותה, כאשר במשך שני עשורים, טקס הפרסים הכיר רק בהישגים אישיים.
הטקס נערך ב-5 בנובמבר 1993. בטקס הוענקו פרסים עבור ההישגים הבולטים בתעשיית האנימציה בשנת 1992.
זוכים ומועמדים

הזוכים בקטגוריה מודגשים, ומופיעים ראשונים.
| הסרט הטוב ביותר | תוכנית הטלוויזיה המונפשת הטובה ביותר | פרסומת הטלוויזיה המונפשת הטובה ביותר |
| --- | --- | --- |
| אלאדין - סרטי וולט דיסני נמו הקטן בארץ השינה - TMS Entertainment, סרטי פרמאונט  היה היו ביער - אנימציית המאה ה-20 | משפחת סימפסון - פוקס בת הים הקטנה - Disney Television Animation  המופע של רן וסטימפי - ניקלודיאון  באטמן: איש העטלף - Warner Bros. Animation  עלילות טייני טון - אמבלין/Warner Bros. Animation | Polar Bears - קוקה-קולה, Sierra Hotel Productions Aerospace Jordan – נייקי, Renegade Animation  Come to Life – Coors, אקמי סרטים  In the Dark – באטרפינגרס, Film Roman  One Good Hand – Oregon State Lottery, אקמי סרטים  Runball – פוטלוקר, מרק ברווז הפקות  Woman Finding Love – לוי שטראוס ושות', אקמי סרטים |
פרסי שופטים > פרס ווינזור מקיי

פרס המוענק ליחידים כהוקרה לתרומה משמעותית לאמנות ולתעשיית ההנפשה
רוי אי דיסני
ג'ק זנדר
ג'ורג' דאנינג
פרסי שופטים > הישג אישי יוצא מן הכלל בתחום האנימציה

אד גומברט
רון קלמנטס
דן קסטלנטה
אריק גולדברג
פרסי שופטים > תעודת הצטיינות

הכרה בתרומה לאמנות, למלאכה ולתעשייה של אנימציה
ג'ודי קאסל
דייב מאסטר
הערות שוליים

↑  "Archived copy". אורכב מ-המקור ב-2013-01-02. נבדק ב-2016-02-07. {{cite web}}:  (עזרה)
אשמן גדול

| אשמן גדול |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: עטלפים
תת־סדרה:: עטלפים קטנים
משפחה:: אשמניים
סוג:: אשמן (סוג)
מין:: אשמן גדול
שם מדעי
 Taphozous nudiventris ‏קרשמר, 1830
תחום תפוצה
 תחום תפוצה עולמי של האשמן הגדול
אשמן גדול או אשמן עירום-בטן (שם מדעי: Taphozous nudiventris) הוא מין עטלף ממשפחת האשמניים ואחד משני המינים היחידים במשפחה זו המצויים בישראל. תחום תפוצתו העולמי כולל את צפון אפריקה, המזרח התיכון ודרום אסיה. בית גידולו הוא בסוואנה, ביערות או בתות סובטרופיים או טרופיים, מערות ואזורים צחיחים.
תזונה ורבייה

האשמן הגדול ניזון מחרקים שונים כגון חיפושיות, עשים, וחגבאים, אותם הוא לוכד במעוף מהיר מעל שטחים פתוחים. הוא פעיל לילה וישן בימים במערות או במבנים נטושים.
במהלך רוב השנה חיים הזכרים והנקבות ביחד. ההמלטות מתרחשות באביב, ובין הקיץ לחורף מתבצעת נדידה עונתית.
בישראל

האשמן הגדול הוא הגדול שבעטלפי החרקים בישראל. אורכו המלא עד כ-8 ס"מ ואורך הזנב כ-3.5 ס"מ. משקלו של פרט בוגר הוא 78-43 גרם, בעל אורך אמה של 83-64 מ"מ. האקולוקציה בעלת סיגנל QCF בתדרים של 25-20 kHz. בית גידולו בישראל הוא לאורך הבקע הסורי אפריקאי מדרום ים המלח ועד לנחל חרמון (הבניאס), והוא חודר לאזורי באר שבע, ערד וירושלים.
למרות סיווגו העולמי של המין במצב שימור ללא חשש, בישראל התמעטה אוכלוסייתו מאז שנות ה-60 של המאה ה-20 עקב הרעלות שכוונו נגד עטלפי פירות אך פגעו ללא אבחנה גם בעטלפי חרקים. אוכלוסיית המין בישראל מונה כיום כ-500 פרטים בלבד, ועל כן מצב השימור שלו בישראל מוגדר כמצוי בסכנת הכחדה מקומית.